title: -BOB. SOLIQ BAZASI - Oʻzbekiston respublikasining soliq kodeksi (Yangi tahriri) Oʻzbekiston Respublikasining
text: |
  Oʻzbekiston respublikasining soliq kodeksi (Yangi tahriri) Oʻzbekiston Respublikasining Pdf ko'rish
  |
  bet | 179/352 | Sana | 19.01.2024 | Hajmi | 2,93 Mb. | | #141154 |
  Bog'liq 00000000858c3fb50185edf3c836003934-BOB. SOLIQ BAZASI
  247-modda. Soliq bazasini aniqlashning umumiy qoidalari
  248-modda. Soliq bazasini aniqlash tartibi
  249-modda. Moliyaviy ijara (lizing) shartnomalari
  boʻyicha operatsiyalar amalga oshirilganda soliq
  bazasini aniqlashning oʻziga xos xususiyatlari
  250-modda. Vositachilik (topshiriq), transport ekspeditsiyasi
  shartnomalari boʻyicha operatsiyalar amalga oshirilganda soliq
  bazasini aniqlashning oʻziga xos xususiyatlari
  251-modda. Korxona mol-mulk majmuasi sifatida realizatsiya
  qilinganda soliq bazasini aniqlashning oʻziga xos xususiyatlari
  252-modda. Transportda tashishni amalga oshirishda soliq
  bazasini aniqlashning oʻziga xos xususiyatlari
  253-modda. Muddatli bitimlar boʻyicha tovarlar (xizmatlar)
  realizatsiya qilinganda soliq bazasinianiqlashning
  oʻziga xos xususiyatlari
  254-modda. Tovarlarni Oʻzbekiston Respublikasi hududiga
  olib kirishda soliq bazasini aniqlash tartibi
  255-modda. Tovarlar (xizmatlar) chet ellik shaxslar tomonidan
  realizatsiya qilinganda soliq agentlari tomonidan soliq
  bazasini aniqlashning oʻziga xos xususiyatlari
  256-modda. Davlat mol-mulki bilan operatsiyalar amalga
  oshirilganda soliq agentlari tomonidan soliq bazasini
  aniqlashning oʻziga xos xususiyatlari
  257-modda. Soliq bazasiga tuzatish kiritish
  247-modda. Soliq bazasini aniqlashning umumiy qoidalari
  (1-q.)
  Tovarlarni (xizmatlarni) realizatsiya qilishda soliq bazasi soliq toʻlovchi tomonidan
  ushbu bobga muvofiq oʻzi ishlab chiqargan yoki olgan tovarlarni (xizmatlarni) realizatsiya
  qilishning oʻziga xos xususiyatlariga qarab aniqlanadi.
  (2-q.)
  Tovarlarni Oʻzbekiston Respublikasi hududiga olib kirishda soliq bazasi soliq
  toʻlovchi tomonidan ushbu bobga va bojxona toʻgʻrisidagi qonunchilikka muvofiq aniqlanadi.
  (OʻzR 21.04.2021-y. OʻRQ-683-son Qonuni tahriridagi qism)
  (3-q.)
  Soliq bazasini aniqlash chogʻida tovarlarni (xizmatlarni) realizatsiya qilishdan olingan
  tushum soliq toʻlovchining ushbu tovarlarga (xizmatlarga) pulda va (yoki) natura shakllaridagi
  toʻlov, shu jumladan qimmatli qogʻozlar bilan haq toʻlash sifatida olingan barcha daromadlaridan
  kelib chiqqan holda hisobga olinadi.
  (4-q.)
  Soliq bazasini aniqlash chogʻida soliq toʻlovchining chet el valyutasida ifodalangan
  tushumi (xarajatlari) ushbu Kodeksning 242-moddasida belgilangan tovarlarni (xizmatlarni)
  realizatsiya qilish boʻyicha aylanma amalga oshirilgan sanada Oʻzbekiston Respublikasi Markaziy
  banki tomonidan belgilangan kurs boʻyicha milliy valyutada qayta hisoblab chiqiladi.
  (5-q.)
  Agar sotuvchi va xaridor oʻrtasidagi shartnomada tovarlarga (xizmatlarga) chet el
  valyutasida belgilangan summaga teng boʻlgan summadagi milliy valyutada haq toʻlash nazarda
  tutilgan boʻlsa hamda bunda realizatsiya qilingan tovarlarga (xizmatlarga) haq toʻlangan sana
  ularni realizatsiya qilish boʻyicha ushbu Kodeksning 242-moddasiga muvofiq aniqlanadigan
  aylanma amalga oshirilgan sanaga toʻgʻri kelmasa, mazkur sanalarda chet el valyutasi kurslaridagi
  farq tufayli yuzaga kelgan tushum summasidagi ijobiy yoki salbiy farq soliq bazasini belgilashda
  hisobga olinmaydi. Bunday ijobiy yoki salbiy farq ushbu Kodeksning XII boʻlimiga muvofiq
  boshqa daromadlar yoki boshqa xarajatlar tarkibida sotuvchi tomonidan hisobga olinishi lozim.
  (6-q.)
  Ushbu Kodeksning 239-moddasiga muvofiq oʻz ehtiyojlari uchun soliq solish obyekti
  deb eʼtirof etiladigan tovarlar berilgan (xizmatlar koʻrsatilgan) taqdirda, soliq bazasi soliq
  toʻlovchi tomonidan ushbu bobga muvofiq aniqlanadi.
  |
  | |